**neurologic vorbind**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

circumvoluţiunile mele atipice

genetic contaminate

de rebeliune existenţială

au rămas scurtcircuitate fatal

din clipa scrijelită pe răbojul destinului

când nimbul tău mult prea albastru

s-a izbit vremelnic

de ecoul întemniţatului meu suflet

am urcat un milion de trepte cu tine

încătuşati în acelaşi vis

am atins un petic de cer

şi am gustat puţină ambrozie

apoi nimicul s-a întins din nou

ca o lavă pe câmpii înverzite

alerg bezmetic

orb prin trecut

strig în noapte

cuvinte necunoscute

împărţit între ieri şi mâine

mă întreb inutil

cine sunt

unde-mi eşti